open-index/open-wikipedia-markdown huggingface dataset:
Dholavira

**Dholavira** () – archeologinė vietovė vakarų Indijoje, Gudžarate, Didžiojo Kačo Rano druskynės saloje. Tai buvęs Harapos civilizacijos miestas, klestėjęs 3 tūkstantmetyje pr. m. e.

Dholavira buvo itin didelis miestas, kurio kompleksas užėmė ~100 ha teritoriją. Miestas buvo stačiakampio plano, tvarkingai suprojektuotas, su aukštutine tvirtove ir žemutiniu miestu. Citadelė su aukštomis gynybinėmis sienomis, šuliniais, planingomis gatvėmis ir plačiomis aikštėmis. Įtvirtinta miesto dalis užėmė 48 ha plotą. Už jos driekėsi gyvenamųjų namų rajonai, prekybiniai statiniai. Dholaviroje buvo įrengta sudėtinga irigacinė sistema, kurią sudarė kanalai ir dideli akmeniniai vandens rezervuarai. Juose buvo saugojamas vanduo, kadangi šioje sausringoje vietovėje lietūs yra reti. Taip pat buvo įrengti akmeniniai šuliniai, maudymosi baseinai. Mieste rastas didelis apskritas statinys, kuris kaip manoma, buvo paminklas ar kapavietė, tačiau žmonių palaikų ten nerasta. Be to, rasti dar du kupoliški statiniai, primenantys stūpas. Jose palaikų taip pat nerasta, bet gausu kitų archeologinių radinių.

Dholaviroje rasta daug įvairių archeloginių radinių: juodai išmargintos raudonosios keramikos, antspaudų su piešiniais, 3 m ilgio artefaktas su 10-ies Harapos ženklų įrašu, sėdinčio žmogaus figūrėlė, didelis bronzinis plaktukas, bronzinis rankinis veidrodis, skaptukas, auksiniai papuošalai, įvairūs variniai ir akmeniniai įrankiai, terakotos, akmeninės skulptūrėlės, kriauklių vėriniai ir kt.

Manoma, kad Dholavira sausumos prekybiniais keliais buvo sujungta su Lothaliu ir Sutkagen Doru. Miestas klestėjo maždaug iki XXII a. pr. m. e., vėliau žlugo (greičiausiai dėl sausrų). Vėliau vėl buvo apgyvendintas, bet XV a. pr. m. e. apleistas galutinai.

Dholavirą 1967 m. atrado J. P. Joshi. Vietovę nuo 1990 m. tyrinėja Indijos archeologijos valdyba.


File:Dholavira gujarat.jpg|Citadelės kalva
File:The 'Ten Indus Scripts' discovered near the northern gateway of the Dholavira citadel.jpg|Mieste rastas įrašas Harapos raštu
File:Male figurine 1. Mature Harappan period. Indus civilization.jpg|Vyriška figūra iš Dholaviros


## Literatūra
* McIntosh, Jane (2008). *The Ancient Indus Valley: New Perspectives*. ABC-CLIO
* „Excavations-Dholavira“. Archeological Survey of India
* Kenoyer, Jonathan Mark. *Indus Cities, Towns and Villages*. American Institute of Pakistan Studies, Islamabad. 1998
Jacques Rogge

**Žakas Rogas** (, 1942 m. gegužės 2 d. Gente, Belgijoje – 2021 m. rugpjūčio 29 d. Deinzėje, Belgijoje) – belgų gydytojas, sporto veikėjas, Tarptautinio olimpinio komiteto prezidentas (2001–2013 m.).

## Biografija
Baigė Gento universitetą, chirurgas-ortopedas. Jaunystėje buvo buriuotojas (dalyvavo Meksiko, Miuncheno ir Monrealio olimpinėse žaidynėse), Belgijos nacionalinės regbio rinktinės žaidėjas.

1989–1992 m. buvo Belgijos olimpinio komiteto, 1989–2001 m. – Europos olimpinio komiteto prezidentas. 1991 m. tapo TOK nariu, 1998 m. – TOK Vykdomojo komiteto nariu.

2001 m. Maskvoje vykusioje 112-oje TOK sesijoje išrinktas aštuntuoju Tarptautinio olimpinio komiteto prezidentu, šiame poste pakeisdamas ilgametį prezidentą Ch. A.Samarančą.

Tarp Ž.Rogo prioritetų dirbant šiame poste – plačiau įtraukti į olimpinį judėjimą besivystančias šalis, mažinti olimpinių žaidynių organizavimo kaštus jas priimančioms šalims. Pripažindami TOK prezidento diplomatiškumą ir nepriekaištingą asmeninę reputaciją, jo kritikai atkreipė dėmesį į nuolatinius dopingo ir korupcijos skandalus olimpiadose.

2002 m. Solt Leik Sičio žiemos olimpinėse žaidynėse Ž.Rogas tapo pirmuoju TOK prezidentu, gyvenusiu ne viešbutyje, o kartu su visais sportininkais olimpiniame kaimelyje.

Ž.Rogas 2006 m. lankėsi Lietuvoje, jam suteikti Vilniaus universiteto ir LKKA garbės daktaro vardai. Prezidentas Valdas Adamkus jam įteikė Ordino „Už nuopelnus Lietuvai“ Didįjį kryžių.

Belgijos karalius Albertas II jį pakėlė į riterius, suteikė grafo titulą.

## Šaltiniai

|-
Soul Militia

**„Soul Militia“** (iki 2002 m. žinoma kaip **„2XL“**) – Estijos hiphopo grupė, kuri kartu su Tanel Padar ir Dave Benton laimėjo 2001 m. Eurovizijos dainų konkursą kaip pritariantieji vokalistai. Grupė įkurta 1997 m.

2001 m. su daina „Everybody“ laimėjo Eurovizijos dainų konkursą, suteikiant pirmąją Estijos pergalę. 2002 m. grupė pakeitė pavadinimą iš „2XL“ į „Soul Militia“. 2007 m. dalyvavo Estijos nacionalinėje atrankoje į Euroviziją su daina „My Place“, kur užėmė 5 vietą.

## Nuorodos

* Daina „My Place“
Kretingalės pilkapynas

**Kretingalės pilkapynas** (valstybės saugoma regioninio reikšmingumo lygmens kultūros vertybė: unikalus kodas - 27080, senas registro kodas - A1706) – buvę pilkapiai šiaurės vakarinėje Klaipėdos rajono savivaldybės teritorijos dalyje, Kretingalėje, 0,45 km į pietryčius nuo kelio , Dangės upės dešiniajame krante.

## Vieta
Įrengtas Dangės slėnio pakilumoje, kurią iš rytų ir pietryčių juosia upės senvagės, o šiaurėje – melioracijos kanalas. Teritorija dirvonuoja. Pilkapyno rytiniame pakraštyje suformuota damba (pylimas kranto sustiprinimui), kurios viršumi praeina lauko keliukas. Palei jį sukrauti stambūs lauko rieduliai. Keletas akmenų suversta ant ryškiausiai aplinkoje išsiskiriančio didžiojo pilkapio sampilo. Anotacinio ženklo nėra. 

Teritorijos plotas – 2,0017 ha.

## Istorija
1901 m. tyrinėjo Adalbertas Becenbergeris, 1997, 2002 m. žvalgė Linas Tamulynas, 2012 m. – Arūnas Strazdas (Kultūros paveldo centras).    

Nustatyta, kad pilkapyną sudarė kelių pilkapių grupė, iš kurių ryškiausiai išsiskyrė trijų didžiausių pilkapių sampilai, davę laukui *Trijų kalvų* vardą. XIX a. pab. – XX a. pr. pilkapiai smarkiai apardyti vežant iš jų akmenis. Pasakojama, kad ardant vieną pilkapį buvo rasti mirusiojo kaulai su žalvariniu žiedu ant piršto, gulėję 1 x 0,5 m dydžio, iš akmenų sukrautame, kape, uždengtame plokščiu akmeniu. 

Kito pilkapio dalį 1899 m. nukasė Kretingalės dvarininkas Bernhardas Šlikas, radęs 2 degintinius kapus lipdytose molio urnose, kurios buvusios iš visų pusių apdėtos akmenimis. Likusią pilkapio dalį 1901 m. ištyrė Adalbertas Becenbergeris. Pilkapio pagrindą sudarė 1–2 aukštais krautas 10 m skersmens akmenų vainikas, kurio viduje buvo dar 2 degintiniai kapai molinėse urnose. 

2003 m. pilkapių vieta registruota kultūros vertybių registro archeologinių vietų sąraše (A1706), 2005 m. pripažinta valstybės saugomu kultūros paveldo objektu.

Pilkapynas datuojamas I tūkstantmečio iki Kr. II puse.

## Literatūra
* Carl Engel. Kultur des Mmemellands in vorgeschichtlicher Zeit. - Memel, 1931. - S. 84
* Emil Hollack. Vorgeschichtliche Uebersichtskarte von Ost-Preussen. - Glogau (Berlin), 1908. - S. 26
* Petras Tarasenka. Lietuvos archeologijos medžiaga. - Kaunas, 1928. - P. 160

## Šaltiniai

## Nuorodos
* Kultūros vertybių registras
Sinéad Mulvey

**Sineida Malvi** (; g. 1988 m. sausio 22 d.) – Airijos profesionali dainininkė, su grupe Black Daisy atstovavo savo šaliai 2009 m. Eurovizijos dainų konkurse su poproko stiliaus daina „Et cetera“. Daina pusfinalyje užėmė 11 vietą.

## Biografija
Sineida pradėjo dainuoti nuo trylikos metų, kai ji buvo pasirinkta atlikti žvaigždės vaidmenį miuzikle „Pelenė“. 2005 metais ji dalyvavo RTE talentų šou *You’re a Star*.

## Nuorodos

* Sinead Mulvey ir Black Daisy – „Et Cetera“ (video)

|-
Mufu kalnai

**Mufu kalnai** () – kalnų grandinė Kinijoje, tarp Dziangsi ir Hubėjaus provincijų. Kalnai driekiasi 200 km šiaurės rytų kryptimi nuo Pingdziango Hunane iki Jangdzės slėnio į vakarus nuo Dziudziango. Vidutinis kalnų aukštis yra 1000 m virš jūros lygio. Mufu kalno aukštis yra 1596 m, o toliau į rytus esančio Jiugono kalno – 1543 m. Mufu kalnai skiria Jangdzės slėnį nuo Ksiu upės slėnio. Į šiaurę nuo kalnų plyti žemos kalvos, kurios pereina į Jangdzės lygumą. Mufu kalnai raižyti ir miškingi. Iš jų gaunama mediena, medžių aliejus, šlaituose auginama arbata.
Eric Papilaya

**Erikas Papilaja** (; g. 1978 m. birželio 9 d.) – Austrijos dainininkas, kuris atstovavo Austrijai 2007 m. Eurovizijos dainų konkurse Helsinkyje, Suomijoje. Jis atliko dainą „Get A Life – Get Alive“, tačiau užėmė 27 vietą ir į finalą nepateko. Iki tol jis dalyvavo talentų šou *Starmania*, kur jis užėmė 5 vietą.

## Diskografija

### Singlai
* 2007 – Get A Life – Get Alive
* 2007 – Kinder
* 2008 – All I Know

## Nuorodos

* Oficiali svetainė

|-
Kapitonas (JAV)

**Kapitonas** () – karinis laipsnis Jungtinių Amerikos Valstijų armijoje, Karinėse oro pajėgose ir Jūrų pėstininkų korpuse. Kaip ir kitų šalių kapitonai, JAV kapitonai yra viršesni už pirmus leitenantus ir žemesni už majorus. Atitinka JAV karinio jūrų laivyno leitenantą ().

Skiriamasis ženklas – du vertikalūs sidabriniai pailgi stačiakampiai, armijos ir oro pajėgų variantas šiek tiek skiriasi nuo laivyno ir jūrų pėstininkų varianto.

## Kapitono laipsnio suteikimas

Paaukštinimas į kapitonus vykdomas pagal Gynybos departamento tvarką, paremtą Gynybos karininkų personalo aktu (*Defense Officer Personnel Management Act*, *DOPMA*, 1980 m.). DOPMA nurodo, kad 95% pirmų leitenantų, ištarnavusių su šiuo laipsniu mažiausiai 2 metus, turi būti paaukštinti į majorus.

Kapitonai priskirti atlyginimų kategorijai *O-3*.

## Kapitonų užimamos pareigos
Kapitonų užimamos pareigos:
* Armijos ir jūrų pėstininkų kapitonai paprastai vadovauja kuopoms ir kuopų lygio daliniams. Tokiu atveju kapitono pareigos yra kuopos vadas.
* Dirba instruktoriais karių mokyklose ir kovinio rengimo centruose.
* Būna štabo karininkais bataliono lygio daliniuose.
* Jūrų pėstininkų kapitonai gali tarnauti būsimųjų karininkų atrankos karininkais, vadovauti būsimųjų karininkų verbavimo punktams.
* Oro pajėgų kapitonų pareigos būna įvairios, priklausomai nuo grupės, kurioje tarnauja. Operacijų grupėse vyresni kapitonai gali būti flaitų vadai, jaunesni – departamentų vadovais. Aprūpinimo, logistikos ir misijų paramos grupėse kapitonai paprastai būna flaitų vadai.
* Medicinos daliniuose kapitonai retai eina administracines ar vadų pareigas, kadangi medicinos karininkų su medicininiu moksliniu laipsniu (daktaratu) žemiausias laipsnis paprastai ir būna kapitonas. Tai būdinga tiek gydomosios medicinos medikams, tiek dantistams, farmacininkams, optometristams, veterinarams.
* Armijos ir Oro pajėgų Generalinių karo prokurorų korpusuose (*Judge Advocate General’s Corps*) teisininkai su teisės daktaro (*[[Juris Doctor]]*) laipsniu ir leidimu praktikuoti () bent vienoje JAV valstijoje gauna kapitono laipsnį. Arba pirmo leitenanto laipsnį su automatiniu paaukštinimu baigus pradinį apmokymą.

MARSOC jūrų pėstininkų specialiųjų operacijų komandoms () iš 14 karių ir JAV armijos specialiųjų pajėgų operacinėms rinktinėms *Alpha* vadovauja kapitonai. />


Vaizdas:CPT Charles R. Reese Jr..jpg|JAV armijos kapitonas
Vaizdas:Kandace Krueger at Fort Campbell.jpg|JAV armijos kapitonas (su kamufliažine uniforma)
File:George-Marrett-F104-EAFB-1964.jpg|JAV KOP kapitonas (1964 m.)
File:Joe Foss DM-SD-03-09574.JPG|JAV jūrų pėstininkų kapitonas (1942 m.)
File:Glen edwards.jpg|JAV KOP kapitonas Glenas Edvardsas (~1946 m.). Jo garbei pavadinta Oro pajėgų bazė.
File:Tidball CPT John Caldwell - at Fair Oaks 1862 - detail from LC-B811-435.jpg|JAV armijos kapitonas (1862 m.)
File:Alanson Merwin Randol.jpg|JAV artilerijos kapitonas (1863 m.)
File:CPT Infantery.jpg|JAV pėstininkų kapitono skersinis antpetis
File:US Air Force O3 shoulderboard.svg|JAV KOP kapitono antpetis


## Nuorodos

* DA Pamphlet 600–3, Commissioned Officer Professional Development and Career Management
Vilija Birbalaitė

**Vilija Birbalaitė** (g. 1966 m. rugpjūčio 11 d. Grygališkėje) – Lietuvos ilgų nuotolių bėgikė.

## Pasiekimai

* 2000 m. Lietuvos lengvosios atletikos čempionato 5000 m bėgimo nugalėtoja (16:23.2 min)
* 1998 m. Lietuvos lengvosios atletikos čempionato kroso bėgimo nugalėtoja
* 1997 m. Lietuvos lengvosios atletikos čempionato kroso bėgimo nugalėtoja
* 1996 m. Lietuvos lengvosios atletikos čempionato kroso bėgimo nugalėtoja
* 1996 m. Lietuvos lengvosios atletikos čempionato 3000 m bėgimo nugalėtoja (9:34.34 min)
* 1996 m. Lietuvos lengvosios atletikos čempionato 1500 m bėgimo nugalėtoja (4:24.85 min)
* 1995 m. Lietuvos lengvosios atletikos čempionato 10000 m bėgimo nugalėtoja (36:30.19 min)
* 1994 m. Lietuvos lengvosios atletikos čempionato 3000 m bėgimo nugalėtoja (9:29.7 min)
* 1994 m. Lietuvos lengvosios atletikos uždarų patalpų čempionato 1500 m bėgimo nugalėtoja (4:37.4 min)
* 1994 m. Lietuvos lengvosios atletikos uždarų patalpų čempionato 3000 m bėgimo nugalėtoja (9:49.0 min)
* 1993 m. Lietuvos lengvosios atletikos uždarų patalpų čempionato 3000 m bėgimo nugalėtoja (9:58.47 min)
* 1992 m. Lietuvos lengvosios atletikos uždarų patalpų čempionato 3000 m bėgimo nugalėtoja (10:04.77 min)
* 1992 m. Lietuvos lengvosios atletikos čempionato kroso bėgimo nugalėtoja
* 1992 m. Lietuvos lengvosios atletikos čempionato maratono bėgimo nugalėtoja (3:02.47 min)

## Geriausi rezultatai

* 1500 m: 4:20,13 min, 2000 m. liepos 14 d., Valmiera
* 3000 m: 9:15,55 min, 2000 m. birželio 28 d., Kaunas
* 5000 m: 16:23,2 min, 2000 m. rugpjūčio 4 d., Kaunas
* 10.000 m: 34:43,70 min, 1989 m. liepos 6 d., Doneckas
* Pusė maratono: 1:15:39 val., 1998 m. kovo 1 d., Frankfurtas prie Maino
* Maratonas: 2:36:13 val., 2000 m. balandžio 16 d., Hamburgas

## Nuorodos
* Vilija Birbalaitė IAAF svetainėje;
* Lietuvos lengvosios atletikos čempionatų istorija (ang.);
* Lietuvos lengvosios atletikos uždarų patalpų čempionatų istorija (ang.).
Nangarharo provincija

**Nangarharo provincija** () – provincija Afganistano rytinėje dalyje, turi sieną su Pakistanu. Tai 25-a pagal plotą ir 5-a pagal gyventojų skaičių šalies provincija. Administracinis centras – Džalalabadas.

## Geografija

Provincija kalnuota, Hindukušo gūbriai kaitaliojasi su giliais slėniais. Čia prasideda strategiškai svarbi Chaibero perėja, vedanti į Indo–Gangos lygumą. Svarbiausios upės – Kabulas ir Konaras.

Kraštas garsėja opiumo produkcija, pasienis su Pakistanu realiai nekontroliuojamas.

## Gyventojai
  
Nangarhare gyvena daugiausia įvairūs puštūnų klanai. Yra tadžikų, pašajų, arabų. Praktiškai visi gyventojai yra musulmonai sunitai.

## Administracinis suskirstymas

Provincija padalinta į 23 rajonus.

Svarbiausios gyvenvietės:

* Džalalabadas
* Šerzadas
* Tourchamas
* Gandamakas
* Hesarakas
* Zargaranas

## Nuotraukos


File:Road from Jalalabad to Kabul.jpg|Kelias tarp Džalalabado ir Kabulo
File:Afghan village destroyed by the Soviets.jpg|Sovietų sugriautas afganų kaimas
File:Branches of the Kunar River meet in Kunar Province.jpg|Kunaro upė
File:Landscape between Jalalabad and Dari Noor 2.jpg|Kraštovaizdis Dari Nure
File:Afghan girls in Nangarhar-cropped.jpg|Puštūnės iš Dhar Babos
Ostrohas

**Ostrohas** (; ; ) – istorinis miestas Rivnės srityje, vakarų Ukrainoje. Ostroho rajono administracinis centras. 2012 m. duomenimis, mieste gyveno 15 657 gyventojai. Pro miestą teka Horynės intakas Vilija. 1576 m. buvo įkurta Ostroho akademija – pirmoji šalies aukštesnė švietimo įstaiga.

## Istorija
1100 m. Volynės metraštyje, pirmą kartą paminėtas Ostrahas. Nuo XIV a. buvo Ostrogiškių šeimos sostas. Ostrogiškiai pavertė gyvenvietę į didelį mokymo ir komercijos centrą. XVII a. atiteko Lubomirskių šeimai.

Ostohas kartu su visa Voluine, antroje XIV a. pusėje, buvo prijungtas prie Lietuvos Didžiosios Kunigaikštystės. Po 1569 m. Liublino unijos tapo Lenkijos Karalystės dalimi ir liko jos sudėtyje iki XVIII a. pabaigos. 1585 m. buvo suteiktos Magdeburgo teisės.

Miestas buvo sudegintas kazokų. Gyventojai buvo nužudyti. 1793 m. miestas atiteko Rusijos imperijai, kurios sudėtyje išliko iki 1918 m.
Nuristano provincija

**Nuristano provincija** () – provincija Afganistano šiaurės rytinėje dalyje, turi sieną su Pakistanu. Tai 23-a pagal plotą ir 32-a pagal gyventojų skaičių šalies provincija. Administracinis centras – Parunas.

Provincija sudaryta 2001 m. iš šiaurinių Lagmano ir Kunaro provincijų dalių.

## Geografija

Provincija kalnuota, ja driekiasi Hindukušo gūbriai su giliais slėniais. Svarbiausios upės – Konaras, Alingaras, Pečas.

## Gyventojai
  
Praktiškai visi krašto gyventojai (>99 %) yra nuristaniečiai, kalbantys Nuristano kalbomis. Jie į islamą buvo atversti tik XIX a. Svarbiausios gentys yra katai, kalašai, aškoriai, komai, satrai, parsūnai.

## Administracinis suskirstymas

Provincija padalinta į 7 rajonus.

Svarbiausios gyvenvietės:

* Parunas
* Kamdešas
* Bagalgromas
* Pešavaras

## Nuotraukos


File:Village of Aranas, Nuristan province.jpg|Aranaso kaimas
File:Stream in Nuristan province.jpg|Kalnų upė
File:Flickr - The U.S. Army - Patrol in Afghanistan.jpg|Mangou kaimas
Kauno LSU-Atletas

**Lietuvos sporto universiteto** studentų krepšinio komanda – krepšinio komanda iš Kauno, žaidžianti RKL lygos B divizione. Klubas buvo įkurtas 1995 m. Anksčiau klubas vadinosi Kauno „LKKA-Atletas“.

## Istorija

### Pavadinimų kaita

* 1995–2012 m. – Kauno „LKKA-Atletas“
* 2012–2013 m. – Kauno „LSU-Baltai“
* 2013–2015 m. – Kauno r. „LSU-Atletas“
* 2015–2019 m. – Kauno „LSU-Atletas“
* 2019–2020 m. – Lietuvos sporto universitetas
* 2020–2021 m. –Kauno „LSU-Atletas“
* 2021–dabar – Lietuvos sporto universitetas

## Pasiekimai

* 2002–2003 metų sezone klubas dėl finansinių problemų buvo sustabdęs savo veiklą;

## Nuorodos

* ATLETAS.LKKA.LT – Oficiali klubo svetainė 
* LKL.LT – informacija apie klubą
Chlorpikrinas

**Chlorpikrinas** (), *PS*, *trichlornitrometanas*, Cl3CNO2 – bespalvis labai nuodingas skystis, anksčiau naudotas kaip cheminis ginklas, dabar naudojamas kaip fumigantas ir nematocidas vienas ar mišinyje su metilbromidu ir 1,3-dichloropropenu.

## Istorija

1848 m. chlorpikriną pirmas atrado škotų chemikas Džonas Stenhausas (*John Stenhouse*). Jis gavo chlorpikriną paveikęs pikriną chlorinančiu junginiu:
: HOC6H2(NO2)3 + 11 NaOCl → 3 Cl3CNO2 + 3 Na2CO3 + 3 NaOH + 2 NaCl
Gautą junginį Stenhausas pavadino *chlorpikrinu* pagal panaudotus pirmtakus.

Chlorpikrinas buvo naudojamas Pirmajame pasauliniame kare, 1917 m. buvo pranešimų, kad Vokietija naująjį chemikalą bando ir naudoja kaip cheminį ginklą. Chlorpikrinas yra ne toks nuodingas kaip kitos kovinės nuodingosios medžiagos, jis sukelia vėmimą ir veikia kaip ašarojimą sukeliantis agentas. Ši savybių kombinacija priversdavo Sąjungininkų kareivius nusiimti dujokaukes, kad eitų vemti, o tada nuodingosios dujos paveikdavo dar labiau. Dėl tokio poveikio Italijos fronte nukentėjo daug kareivių.

## Gamyba
Chlorpikrinas gaminamas reaguojant nitrometanui ir natrio hipochloritui:
: H3CNO2 + 3 NaOCl → Cl3CNO2 + 3 NaOH

## Savybės
Chlorpikrinas yra bespalvis skystis, kuris vandenyje netirpsta ir yra jame patvarus. Lakumu jis tarpinis tarp fosgeno ir garstyčių dujų. Bandymai parodė, kad chlorpikrinas priverčia žmones nevalingai užsimerkti. Chlorpikrinas prasiskverbia į organizmą pro kvėpavimo takus, virškinimo traktą ir odą. Smarkiai dirgina plaučius, akis, odą. Dėl šių savybių chlorpikrinas kaip cheminis ginklas į panaudojimo vietą pristatomas artilerijos sviediniais.

## Panaudojimas
Chlorpikrinas dabar naudojamas kaip fumigantas dirvos kenkėjų kontrolei. jis naudojamas kaip fumigantas, reguliuojantis dirvoje aptinkamų kenkėjų skaičių, ypač žemuogių laukuose. Šis junginys gali būti naudojamas ir kaip stuburinių (pvz., triušių) nuodas.
Chlorpikrinas paprastai naudojamas kartu su kitais fumigantais (pvz., metilbromidu ir/ar sulfurilfluoridu), kurie stiprina poveikį ar veikia kaip perspėjantis agentas.

Chlorpikriną naudojo ir kaip cheminį ginklą karo veiksmuose. Kare jį pirmą kartą pasirodė 1917 m., kur Vokietijos kariuomenė jį panaudojo Italijos fronte. Naujas cheminis ginklas pradžioje buvo efektyvus, kadangi Sąjungininkai nemokėjo nuo jo apsisaugoti, nes iki tol su juo nebuvo susidūrę

## Nuorodos
Gerli Padar

**Gerli Padar** (; g. 1979 m. lapkričio 6 d., Haljaloje) – Estijos pop dainininkė.

2007 metais ji atstovavo Estijai 2007 m. Eurovizijoje su daina „Partners in Crime“. Daina nepateko į konkurso finalą, surinko 33 taškus ir užėmė 22 vietą pusfinalyje.

Ji yra Tanel Padar sesuo – dainininko, kuris kartu su Dave Benton atstovaudamas Estijai, laimėjo 2001 m. Euroviziją su daina „Everybody“.

## Nuorodos

* Gerli Padar IMDB svetainėje

|-
Cosplay

**Cosplay** (nuo , ) – popkultūros reiškinys, pradėjęs plisti iš Japonijos XX a. pabaigoje, kai žmonės persirengia ir dėvi mėgstamų herojų kostiumus iš filmų, videožaidimų, komiksų, fantastinės literatūros, japonų manga ir anime žanrų kūrinių.

## Apie Cosplay

Iš pradžių persirengimas mėgstamų herojų drabužiais buvo pavienių žmonių hobis ar vakarėlių akcentas. Po 1990 m. reiškinys išpopuliarėjo ir yra laikomas viena popkultūros dalių. Cosplay pradžia siejama su JAV vykstančiais teminiais fantastikos žanro kūrinių gerbėjų susirinkimais, į kuriuos dalis dalyvių ateidavo pasipuošę mėgstamų herojų drabužiais ar apsirengimo akcentais. Terminą įvedė japonų žurnalistas Nobuyuki Takahashi, 1984 m. apsilankęs tokiame renginyje Los Andžele. Be kostiumų, cosplay persirengėliai gali imituoti kitus herojų bruožus: veidą, plaukų spalvą, elgseną.

Po 1990 m. cosplay persirengėliai tapo įprasti fantastikos, anime mėgėjų festivaliuose, videožaidimų, animacinių, meninių filmų pristatymuose, mugėse (pvz., „Comiket“). Daugelis cosplay persirengėlių visa tai vertina rimtai, ne vien kaip laisvalaikio praleidimą ir pramogą, nepritaria, kad tai galėtų būti atitrūkimo nuo realybės forma. Paprastai cosplay persirengėliai kuria kostiumus savo rankomis, iš lengvai prieinamų kasdieniniame vartojime medžiagų. Tačiau cosplay kostiumų vertė kartais gali siekti 1000 JAV dolerių ir daugiau. Jie gali būti nuomojami. 2013 m. JAV pradėtas transliuoti realybės šou „Heroes of Cosplay“ susilaukė kritikos. Anot „New York Post“ apžvalgininkės Linda Stasi, cosplay persirengėliai jame atitrūksta nuo realybės ir tikrai nori būti fantastiniais herojais, kuriuos vaizduoja.

Lietuvoje vyksta įvairių Cosplay konkursų ir renginių: **Comic Con Baltics** renginyje vyksta didžiausias Baltijos šalyse Cosplay konkursas trunkantis dvi dienas ir sukviečiantis per 200 kostiumų kūrėjų iš Lietuvos ir kaimyninių šalių. **Anime Nights** - seniausiausias japonų kultūros festivalis Lietuvoje. **Anime Weekend** - Japonų kultūros renginys. **Now Japan** - japonų kultūros festivalis. **GameOn** kompiuterinių žaidimų renginys.

## Cosplay persirengėliai


Vaizdas:FF Lightning 1.jpg| Cosplay, vaizduojantis Lightning iš kompiuterinio žaidimo „Final Fantasy XIII“ 
Vaizdas:NausicaäCosplay.jpg| Cosplay, vaizduojantis Nausikają iš anime filmo „Nausikaja iš Vėjų slėnio“
Vaizdas:Cosplayers of Naruto at Anime Expo 2006-07-02.jpg| Mangos „Naruto“ herojų cosplay
Vaizdas:Leias & friends. Santiago de Compostela. Star Wars.jpg| Filmų serijos „Žvaigždžių karai“ herojų cosplay
Vaizdas:Pro costumes.jpg|„World of Warcraft“ personažų cosplay 2009 m. „BlizzCon“ renginyje


## Išnašos

## Nuorodos

* www.cosplay.com/
* www.cosplaygen.com
* Cosplay dalyvių eisenos Vilniuje 2013 m. rugsėjo 16 d. fotogalerija
Maciuičių kapinynas

**Maciuičių kapinynas ir senosios kapinės**, vadinamas *Markapiais, Kapeliais, Pilale* (valstybės saugoma kultūros vertybė: unikalus kodas - 5199, senas registro kodas - A1707, senas kultūros paminklo Nr. AR481) – kapinynas ir neveikiančios kapinės Klaipėdos rajono savivaldybės teritorijoje, 0,65 km į pietus nuo kelio , kelio Gargždai–Lyveriai kairėje pusėje, Minijos kairiajame krante.

## Aprašymas
Objektas įrengtas Kalniškės kaimo pietvakariniame pakraštyje, Minijos slėnio rytiniame krašte esančioje atskiroje kalvoje. Ji ovali, pailga šiaurės – pietų kryptimi, 47 x 16 m dydžio, 2–6 m aukščio, žemesne ir siauresne šiaurine dalimi. Paviršius nežymiai išgaubtas, žemėja link kraštų. Vakarinis šlaitas nukastas tiesiant kelią (1994 m. sutvirtintas). Kalva apaugusi lapuočių mišku. Pietvakarinėje dalyje stovi medinis kryžius, įtvirtintas į betoninį dviejų tarpsnių postamentą, kurio šiaurės vakarinėje plokštumoje įspaustas įrašas: „Preivi / Atsidūksėk / už šioje Vietoje / Ilsančių sielas. / Fundacija / FREIGOFŲ / 29 – IX – 1932 m. / Gargždai“.

Teritorijos plotas – 0,27 ha.

## Tyrimai
1963 m. žvalgė LII (ekspedicijos vadovas Adolfas Tautavičius). 2002 m. tyrinėjo Linas Tamulynas.

Kalvos viršūnėje ištirtas 13,5 m² plotas, kuriame aptikta suardytų II - I tūkstantmečių iki Kr. degintinių kapų liekanų su brūkšniuotos, lygios ir virvelių įspaudais puoštos keramikos šukėmis, ištirti 2 griautiniai XVI a. kapai bei suardytų kapų liekanų. Kapinyno aplinkoje ištirtas 30 m² plotas, kuriame radinių nerasta.

1972–2003 m. buvo laikomas piliakalniu. 2003 m. registruotas kultūros vertybių registro laidojimo vietų sąraše, 2005 m. pripažintas valstybės saugoma kultūros vertybe.

## Šaltiniai

## Nuorodos
* Valstybės archeologijos komisijosmedžiaga 
* Kultūros vertybių registras
* Lietuvos piliakalniai
* Archeologiniai tyrinėjimai Lietuvoje 2002 metais
Kuunkuiskaajat

**Kuunkuiskaajat** – Suomijos liaudies muzikos duetas, kurios narės yra Susan Aho ir Johanna Virtanen. Grupė susikūrė 2008 metų vasarą. Jos atstovavo Suomijai 2010 m. Eurovizijos dainų konkurse su daina „Työlki ellää“.

Suomijos nacionaliniame finale į 2010 m. Euroviziją duetas „Kuunkuiskaajat“ laimėjo atranką su daina „Työlki ellää“. Už šią dainą balsavo 42 % žiūrovų. Suomijos atstovai dalyvavo pirmajame konkurso pusfinalyje, tačiau į finalą nepateko.

## Nuorodos

* Oficiali svetainė 

|-
Keira Knightley

**Kira Kristina Naitli** (, g. 1985 m. kovo 26 d.) – anglų aktorė, geriausiai žinoma dėl vaidmenų populiarių filmų trilogijoje „Karibų piratai“ (2003–2007 m.).

## Biografija
Keira Knightley gimė aktorių šeimoje 1985 m. kovo 26 d. Tedingtone prie Londono, Anglijoje. Ji pati tėvų paprašė surasti jai agentą, tačiau jie labiau norėjo, jog Keira susikauptų ties mokslais, kurie ne itin sekėsi, nes ji yra disleksikė (sunkiai skaito).

Tėvų pėdomis ji pasekė būdama vienuolikos, kai suvaidino filme „Miestelio reikalai“ (*Village Affair*).

1999 m. Keira suvaidino savo pirmame holivudiniame filme – „Žvaigždžių karai: Epizodas 1. Pavojaus šešėlis“ (*Star Wars:Episode 1-The Phantom Menace*), kur vaidino Padmės dublerę Sabę.

2001 m. „Vagių princesėje“ (*The Princess of Thieves*) ji tapo Robino Hudo dukra Gwyn, po tėvo mirties paveldėjusia šeimos „verslą“, o 2002 m., nepaisant to, kad beveik nemoka žaisti futbolo, Keira buvo pakviesta filmuotis „Smūgiuok kaip Bekhemas“ (*Bend it like Beckham*). Kartu su Parminder Nagra, pagrindinio vaidmens atlikėja, ji tris mėnesius mokėsi žaisti futbolą ir stengėsi perprasti *Futebol de Salao* – brazilišką futbolo žaidimo metodą.

„Smūgiuok kaip Bekhemas“ buvo populiarus ne tik D.Britanijoje, bet ir kitose pasaulio šalyse, net JAV. 2003 m. režisierius Jerry Bruckheimer Keirai pasiūlo vaidinti filme „Karibų piratai: Juodojo perlo prakeiksmas“ (*Pirates of the Carribean: The Curse Of The Black Pearl*). Šiame filme ji vaidino su Johnny Depp ir Orlando Bloom, o pats filmas populiarumu pralenkė net „Terminatorių 3“ ir jau pirmą pasirodymo savaitę JAV kino teatruose tapo lankomiausiu.

2003 m. Londono kritikų ratelis (*London Critics Circle*) ją pripažino metų geriausia kino naujoke. 

## Įvertinimai

* Kartu su Parminder Nagra dalijasi geriausios aktorės titulą (Tarptautinis moterų kine festivalis Bordeux);
*2004 m. „Tatler“ žurnalo išrinkta „Geidžiamiausia moterimi“;
* 2004 m. „Glamour“ paskelbta „Žavingiausia aktore“.
Nina Žižič

**Nina Žižič** (; g. 1985 m. balandžio 20 d. Nikšičiuje, Juodkalnijoje) – Juodkalnijos dainininkė. 2012 m. gruodžio mėnesį Juodkalnijos transliuotojas RTCG paskelbė, kad hiphopo grupė Who See atstovaus Juodkalnijai 2013 m. Eurovizijos dainų konkurse kartu su „slaptu atlikėju“, kuri buvo Nina. Jie dainą „Igranka“ atliko pirmajame konkurso pusfinalyje ir užėmė 12 vietą, surinkę 41 tašką.

## Nuorodos

* Who See ir Ninos Žižič daina „Igranka“

|-
Marta Roure

**Marta Roure i Besolí** (g. 1981 m. sausio 16 d. Andoroje) – Andoros dainininkė ir aktorė. Ji atstovavo Andorai 2004 m. Eurovizijos dainų konkurse su daina „Jugarem a estimar-nos“ ir pusfinalyje užėmė 18 vietą.

## Biografija

Gimė muzikų šeimoje. 2004 metais Andoros televizijos kanalas TVA išrinko Martą atstovauti savo šaliai 2004 m. Eurovizijos dainų konkurse su daina „Jugarem a estimar-nos“. Tai buvo pirmasis Andoros dalyvavimas konkurse. Taip pat šiame konkurse pirmą kartą daina buvo atliekama katalonų kalba. Daina surinkusi dvylika taškų užėmė 18 vietą. Tų pačių metų lapkričio 8 dieną ji išleido debiutinį albumą „Nua“.

## Diskografija

### Studijiniai albumai
* 2004: *Nua*

### Singlai
* 2004: *Jugarem a estimar-nos*

## Nuorodos

* Daina ''Jugarem a estimar-nos'' (2004 m.)

|-
Mažučių Marijos Malonės versmių koplyčia

**Mažučių Marijos Malonės versmių koplyčia** – originali lauko akmenų koplyčia, talpinanti iki 100 žmonių, esanti Mažučių kaime (Pilviškių seniūnija, Vilkaviškio rajonas). Priklauso Alksnėnų parapijai. Patogiai pasiekiama iš kelio , nuo Opšrūtų, apie 3 km šiaurės vakarų kryptimi pagal nuorodą ***Mažučių šaltinėlis***. Stovi laukymės pakraštyje, prie Alksnės upelio, šalia praeina geležinkelio linija Kaunas–Kybartai. 

Garsėja čia esančiu stebuklingu šaltinėliu, jo negendančiu vandeniu, be to, sakoma, turinčiu gydomųjų savybių. Yra padarytas priėjimas įsipilti vandens. Vieta garsėja legendomis, laikoma, jog čia apsireiškusi Švč. Mergelė Marija, todėl ji koplyčioje iškilmingai pagerbiama kaip Malonių Versmė kiekvieno mėnesio paskutinį šeštadienį. Viena iš katalikiškos piligrimystės vietų Vilkaviškio vyskupijoje. 

## Istorija

Iki II Pasaulinio karo šioje vietoje stovėjo medinė koplytėlė, joje buvo laikomos šv. Mišios. 1944 m. koplytėlė buvo sugriauta. Ąžuolo lapų nuolaužos tebesaugomos Alksnėnų bažnyčioje. Po karo atstatyta medinė koplytėlė.

1991 m. pastatyta koplyčia iš lauko akmenų. 1995 m. vasarą šalia įrengtas takas su 14 Švč. Mergelės Marijos Skausmo ir Džiaugsmo paslapčių koplytstulpių. Laukymės pakraštyje išlikusi senoji medinė koplytėlė, netoliese stūkso atminimo akmuo kraštietei poetei Juzei Liudai Augustaitytei-Vaičiūnienei. 

## Šaltiniai

## Nuorodos
* Sąrašas:Švč. Mergelės Marijos apsireiškimų vietos Lietuvoje
* Mažučių šaltinėlis (''suduvosgidas.lt'')
* Mažučių koplyčia (''eFoto.lt'')
Ernst Ludwig Krantz

**Ernstas Liudvigas Krancas** (1851 m. gruodžio 21 d. Verdainėje, Prūsijos karalystė - 1918 m. birželio 2 d. Leipcige, Vokietijos imperija) – Vokietijos imperijos teisėjas, advokatas, notaras. 

## Biografija

Gimė 1851 m. gruodžio 21 d. Verdainėje. Studijavo teisėtyrą Karaliaučiaus universitete, kur priklausė mažlietuvių studentų draugijai. 1873 m. apsigynė daktaro disertaciją ir pradėjo dirbti Tilžės krašto teisme. 1877 m. tapo teisėjo padėjėju. 1878 m. pradėjo dirbti advokatu ir notaru Morungene. 1879 m. pradėjo dirbti Braunsberge. 1883 m. pradėjo dirbti Karaliaučiaus apygardos teisme. 1894 m. tapo organizacijos Corps Littuania Königsberg nariu. 1895 m. pradėjo dirbti teisėju aukščiausiojo teismo institucijoje. Mirė 1918 m. birželio 2 d. Leipcige.

## Darbai

* Reichsgerichtsreform, Bemerkungen zu dem Gesetzentwurfe, betreffend die Zuständigkeit des Reichsgerichts, Berlin 1910.

## Nuorodos

* Geneologija (vok.).
Paktikos provincija

**Paktikos provincija** () – provincija Afganistano pietrytinėje dalyje, turi sieną su Pakistanu. Tai 12-a pagal plotą ir 12-a pagal gyventojų skaičių šalies provincija. Administracinis centras – Šarana.

## Geografija

Šiaurinė dalis kalnuota, ten yra svarbi Chosto–Gardezo perėja. Pietuose ir vakaruose paviršius pereina į kalvynus. Svarbiausia upė – Gumalis. Pasienio ruožas su Pakistanu beveik nekontroliuojamas, čia veikia Talibano grupuotės.

## Gyventojai
  
Apie 96 % Paktijos gyventojų sudaro puštūnų klanai. Taip pat gyvena uzbekai (1,8 %), tadžikai, hazarai, beludžiai. Praktiškai visi gyventojai yra musulmonai sunitai.

## Administracinis suskirstymas

Provincija padalinta į 15 rajonų.

Svarbiausios gyvenvietės:

* Šarana
* Zargun Šaras
* Nangarchelis

## Nuotraukos


File:100919-A-0667M-029.jpg|Kelias Paktikoje
File:110904-A-AR883-007.jpg|Kalvotas kraštovaizdis
File:Afghan shepherd and his flock.jpg|Piemuo, genantis ožkas 


## Šaltiniai
Jukola

**Jukola** () – maisto produktas, džiovinta vytinta žuvis, ruošiama Rytų Sibiro ir Rusijos Tolimųjų Rytų tautų. Kai kuriose vietovėse prieš džiovinant jukolą rūkydavo virš ugniakuro ar šiek tiek sūdydavo. Gaminama iš lašišinių žuvų, taip pat sykų, lydekų ir kt. žuvų.

Jukola patogi ilgam saugojimui ir gabenimui. Ją galima valgyti papildomai neapdorojus. Žygiuose ją neretai valgydavo eidami ar važiuodami. Gerai malšina alkį, nesukelia troškulio. Jukola iš prastos žuvies naudojama šunims šerti.
Konstruktyvizmas

**Konstruktyvizmas** gali reikšti:

* Konstruktyvizmas (sociologija) arba socialinis konstruktyvizmas – sociologijos teorija;
* Konstruktyvizmas (meno kryptis) – dailės ir literatūros srovė;
* Konstruktyvizmas (tarptautiniai santykiai) – tarptautinių santykių teorija.
Nina Badrić

**Nina Badrić** (g. 1972 m. liepos 4 d.) – Kroatijos pop dainininkė. Prieš pradedant savo karjerą pramogų versle ji dirbo banko kasininke. Ji taip pat labai populiari Serbijoje, Bosnijoje ir Hercegovinoje, Juodkalnijoje, Slovėnijoje ir Turkijoje.

Ji 4 kartus dalyvavo „Dora“ – kroatų atrankoje į „Eurovizijos“ dainų konkursą. 1993 metais su daina „Ostavljam te“ užėmė 7 vietą, 1994 metais su daina „Godine nestvarne“ – 10 vietą, 1995 m. – 18 vietą su daina „Odlaziš zauvijek“ ir 2003 metais su daina „Čarobno jutro“ užėmė antrą vietą. Nina nusifilmavo populiariame Kroatijos televizijos šou *Mjenjačnica*.

Badrić atstovavo Kroatijai 2012 m. Eurovizijoje Baku, Azerbaidžane su daina „Nebo“ (). Tačiau antrajame konkurso pusfinalyje užėmė 12 vietą ir nepateko į finalą.

## Diskografija

### Studijiniai albumai
* 1995 – *Godine nestvarne*
* 1997 – *Personality*
* 2000 – *Nina*
* 2003 – *Ljubav*
* 2007 – *07*
* 2011 – *NeBo*

## Nuorodos

* Oficiali svetainė (kroatų k.)

|-
Paktijos provincija

**Paktijos provincija** () – provincija Afganistano rytinėje dalyje, turi sieną su Pakistanu. Tai 26-a pagal plotą ir 23-a pagal gyventojų skaičių šalies provincija. Administracinis centras – Gardezas.

## Geografija

Provincija kalnuota, ja driekiasi Hindukušo gūbriai, daugiausia gyventojų susitelkę centriniame slėnyje. Yra svarbi Chosto–Gardezo perėja. Pasienio ruožas su Pakistanu beveik nekontroliuojamas, čia veikia Talibano grupuotės.

## Gyventojai
  
Apie 90 % Paktijos gyventojų sudaro puštūnų klanai. Likusieji daugiausia tadžikai.

## Administracinis suskirstymas

Provincija padalinta į 11 rajonų.

Svarbiausios gyvenvietės:

* Gardezas
* Kila Niazis
* Zurmatas

## Nuotraukos


File:A forest in Paktia.jpg|Miškas Paktijoje
File:AhmadKhail in Zazi (19914631).jpg|Kalnai
File:Defense.gov photo essay 090215-D-1852B-017.jpg|Vieno Paktijos kaimo genties vyresnysis
File:Gardez paktya.jpg|Gardezas
Druskininkų Druskininkai

**Druskininkų „Akvilė“** – profesionalus krepšinio klubas iš Druskininkų, įkurtas 2007 m. Alytuje, o 2013 metais persikėlęs rungtyniauti į Druskininkus. Rungtyniaudamas Alytuje, 2012–2013 m., klubas vadinosi – Alytaus „Savanoris“. Prieš 2014–2015 metų sezoną Druskininkų klubas sustabdė savo dalyvavimą varžybose, o teisę rungtyniauti RKL A divizione perleido Vilniaus krepšinio mokyklos ekipai.

2022 m. klubas sugrįžo į RKL.

*Ankstesnė klubo istorija: [[Alytaus Savanoris|Alytaus „Savanoris“]]*

## Istorija

### Pavadinimų kaita

* 2007–2013: Alytaus „Savanoris“
* 2013–2014: Druskininkų „Citus“
* 2022–2025: Druskininkų „Druskininkai“
* nuo 2025: Druskininkų „Akvilė“

## Klubo pasiekimai

## Nuorodos

* Oficiali „Facebook“ paskyra

* Oficiali RKL svetainė
Dujokaukė

**Dujokaukė** – ant veido dedama kaukė siekiant apsisaugoti nuo nešvaraus oro, nuodingų dujų ar kitų kenksmingų medžiagų patekimo į žmogaus kūną. Dujokaukė sudaro apsauginį sluoksnį nosiai, burnai, akims ir kitoms veido vietoms. Tačiau dujokaukės negali apsaugoti nuo dujų, kurios į kūną gali patekti per odą.

Ore esančios nuodingos medžiagos gali būti dujinės (tarkim chlorino dujos, naudotos I pasauliniame kare) ar iš kietųjų dalelių (pvz. bakterijos, toksinai ar virusai) – dujokaukės įprastai apsaugo nuo abiejų tipų medžiagų.

Dažnai dujokaukės naudojamos ir įvairios pramonės darbininkų, graffiti kūrėjų ar miestų tyrinėtojų apsisaugoti nuo asbesto ar kitų nuodingų medžiagų patekimo į organizmą. Riaušių policija (neretai ir patys riaušininkai) dujokaukes naudoja apsisaugojimui nuo ašarinių dujų.

Įprastas dujokaukių stilius su dviem stikliniais skrituliais ties akimis atsirado tuo metu, kai vienintelė tokioms angoms tinkama medžiaga buvo stiklas ar akrilas. Dėl savo trapumo stiklinės angos buvo mažos. Vėliau, išradus polikarbonatą, buvo pradėtos gaminti dujokaukės, kurių visą veidą galėdavo dengti stiklinis paviršius.

Didžiausia dujokaukių ir uždaro ciklo kvėpavimo aparatų kolekcija Baltijos šalyse yra surinkta Kauno muziejuje „Atominis bunkeris“.

Dujokaukės su angliniu filtru išradėju laikomas Nikolajus Zelinskis (1861–1953).

## Šaltiniai
Pierre de La Rue

**Pjeras de La Ru** (arba Riu, , kiti vardo variantai: *Pierchon, Perchon, Pierson*, pavardės – *de la Rue, De La Rue*; apie 1452 − 1518 m. lapkričio 20 d.) – prancūzų-flamandų (arba Nyderlandų) muzikos mokyklos, renesanso kompozitorius.

## Biografija

Pjeras de La Ru gimė apie 1452 m., tikriausiai Turnė, Jehan de la Rue ir Gertrud de la Haye šeimoje. Mokėsi vietos katedroje. Apie 1469-70 metus buvo profesionaliu dainininku Briuselio Šv. Gudulos bažnyčioje. 1471-72 m. paminėtas tarp Gento Šv. Jokūbo bažnyčios dainininkų. Kitos vietos, kur jis dainavo buvo Njivportas, Kelnas ir, tikriausiai, Kambrė katedra. 1489 m. jis paliko Kelną ir persikraustė į Hertogenbosą, kur dainavo Dievo Motinos religinėje bendruomenėje iki 1492 m. Manoma, kad De la Ru buvo vienas iš retų Nyderlandų mokyklos kompozitorių, kuris nepabuvojo Italijoje.

Maždaug 1492 m. jis prisijungė prie grupės dainininkų Habsburgų dinastijos, kuri tuo metu valdė Burgundijos Nyderlandus, dvare. Tarnavo Maksimilijonui I, Pilypui I Gražiajam. Kartu su dvaro trupe pabūvojo Prancūzijoje (1501−1503 m.), Ispanijoje (1501−1503, 1506 m.). 1506 m. buvo likęs tarnauti Pilypo I našlei Chuanai Ispanijoje. 1508 m. grįžo į Flandriją, tarnavo regentei Margaritai Austrei. 1516 m. jis pasitraukė iš tarnystės į Kortrijką, kur mirė 1518 m. lapkričio 20 d. Pjero de La Ru kūrybinį palikimą sudaro daugiau nei 30 mišių, apie 45 motetus, 8 magnifikatus, apie 30 pasaulietinių dainų. Jo išlikusi kūryba iš amžininkų nusileidžia tik Josquin des Prez, Heinrich Isaac ir Jean Mouton palikimams. Pirmieji De la Ru muzikos leidiniai pasirodė XV a. pabaigoje. Tiksliai jie nėra datuoti. De la Ru buvo paveiktas Žoskeno kūrybos, greičiausiai pažinojo jį asmeniškai. Kai kurie kūriniai po jo mirties buvo priskiriami Žoskenui. De la Ru praplėtė tuometinės muzikinės kalbos ribas naudodamas ženkliai daugiau atsitiktinių natų ir rašydamas partijų dalis labai žemame natų registre.

## Išnašos

## Nuorodos

* Pierre de La Rue Encyclopaedia Britannica tinklalapyje
* Allmusic apie Pierre de La Rue: biografija, reviu, kūriniai
* Pierre de La Rue kūrinių natos Petrucci Music Library projekte
*
Fosgenas

**Fosgenas** – cheminis junginys, kurio formulė COCl2. Tai yra bespalvės, nuodingos dujos, ypač populiariai naudotos kaip cheminis ginklas I pasauliniame kare. Mažomis koncentracijomis, dujų kvapas primena šviežiai nupjautą šieną ar žolę.

Junginio pavadinimas kildinamas iš graikų kalbos žodžių *phos* (šviesa) ir *genesis * (gimimas). Pavadinimas gali klaidinti; šios dujos nesusijusios su fosforu.
Vienišos širdys

**„Vienišos Širdys“** – trečiasis grupės Junior albumas, išleistas 1997 m. (CD, MC). Tai pirmasis grupės Junior albumas, išleistas CD formatu.

## Dainos

# „Intro / Keistos mintys“ – 5:20
# „Tikėk savim (DJ mix)“ – 5:30
# „Rudenio naktys“ – 3:56
# „Vaikystės kiemas“ – 4:58
# „Tavo paveikslas“ – 3:32
# „Būkime kartu“ – 4:47
# „Balsas“ – 4:42
# „Disco“ – 4:20
# „Tikėk savim (dream house version)“ – 4:34
# „Meilės kaina“ – 4:32
# „Nerimas“ – 4:10
# „Meilė jūroje (dream version)“ – 3:46

## Žmonės

* Žilvinas Liulys – prodiusavimas
* Justas Mamontovas – tekstai
* Artūras Tamošaitis – tekstai
* Matas Petrikas – tekstai
* Mindaugas Bendžius – tekstai
* Gintautas Bendžius – tekstai
* Artūras Pugačiauskas – galutinis masteringas ir įrašo korekcijos

## Albumo detalės

Albumo dizainas – *Marijos Nostalgija*
             
Įrašyta studijoje „Cactus Pro“, Klaipėdoje, 1997 m.

* Išleista – „Koja Records“ – KJCD 077; KJMC 077
* Išleidimo formatai – audio diskas [CD], audio kasetė [MC]
* Išleidimo metai – 1997
* Žanras – pop, šokių muzika

## Šaltiniai

## Nuorodos
* Albumas Spotify platformoje
* Albumas Pakartot platformoje
Meilė ir ugnis

**„Meilė ir ugnis“** – antrasis grupės Junior albumas, išleistas 1997 m. tik MC formatu.

## Dainos

***A pusė***
# „Intro / Meilė ir ugnis“
# „Likimo lietus“
# „Meilė dingsta“
# „Jausmai (party mix)“
# „Apgink save“
# „Sapnai“

***B pusė***
# „Meilė jūroje (original version)“
# „Visi norim“
# „Nenoriu verkti“
# „Nesuprastos svajonės“
# „Aš pašauksiu“
# „Meilė jūroje (dance club mix)“

## Kūrybinė grupė

* Žilvinas Liulys – prodiusavimas
* Justas Mamontovas – tekstai
* Artūras Tamošaitis – tekstai
* Matas Petrikas – tekstai
* Gintautas Bendžius – tekstai

## Albumo detalės

Įrašyta studijoje „Cactus Pro“, Klaipėdoje.

* Išleista – „Koja Records“ – KJMC 056
* Išleidimo formatas – audio kasetė [MC]
* Išleidimo metai – 1997
* Žanras – pop, šokių muzika

## Šaltiniai

## Nuorodos
* Albumas Pakartot platformoje
Striptizas (1996 albumas)

**„Striptizas“** – pirmasis/debiutinis grupės Junior albumas, išleistas 1996 m. tik MC formatu. Albumo išleidimo metu grupė vadinosi „XXL Junior“, nes buvo sukurta kaip filialinė XXL grupė.

## Dainos

***A pusė***
# „Vasara“
# „Reivo šalis“
# „Stoties vaikai (su XXL)“
# „Jausmai“
# „Žydrūno daina“

***B pusė***
# „Taxi“
# „Striptizo šokėja“
# „Mokykla“
# „Pliažo maniakas“
# „Kalifornija“

## Albumo detalės

Įrašyta studijoje „Cactus“, Klaipėdoje.

* Išleista – „Koja Records“ – KJMC 016
* Išleidimo formatas – audio kasetė [MC]
* Išleidimo metai – 1996
* Žanras – pop, šokių muzika
Čuhujivas

**Čuhujivas** () – miestas Charkovo srityje, Ukrainoje. Čuhujivo rajono administracinis centras. 2012 m. duomenimis, mieste gyveno 32 338 gyventojai. Piečiau nuo miesto praeina Charkovo - Balašovo geležinkelio linija.

## Istorija
V-IV a. pr. m. e. dabartinio miesto teritorijoje buvo skitų gyvenvietė, II-IV m. e. a. - ankstyvųjų slavų gyvenvietė.

1627 m. įkurta pasienio gyvenvietė (pirmas paminėjimas rašytiniuose šaltiniuose). Dėl totorių grėsmės čia gyventi norinčių daug nebuvo.Jų atsirado tik 1638 m., kai iš Lenkijos į Rusijos valdomas žemes persikėlė Ostrianino vadovaujami kazokai, kurie buvo apgyvendinti Čuhujive. 1638 m. Michailas Romanovas netoli Čuhujivo pastatė karinį fortą. Išlikęs iki šių dienų. XVII a. viduryje čia įsikūrė karinė įgula. 1780 m. Čuhujivui suteiktos miesto teisės. XVIII a. pabaigoje mieste buvo 3013 gyventojų XIX a. tapo apskrities centru Charkovo gubernijoje. Nuo 1817 iki 1857 m. Čuhujivas buvo karinių gyvenviečių centras. 1819 m. kilęs Čuhujivo įgulos sudarytos iš karinių gyvenviečių gyventojų sukilimas buvo negailestingai numalšintas.

Mieste gimė garsus XIX a. tapytojas Ilja Repinas.

Tarybų Sąjungos laikais buvo svarbus karinio rengimo centras. Buvo įkurta Sovietų karinių oro pajėgų akademija bei Raudonosios armijos artilerijos mokykla. Dabar įsikūrusios Ukrainos karinės oro pajėgos. Čuhujivo kariniame oro uoste gali leistis sunkieji transporto lėktuvai. Čia taip pat yra dislokuoti Ukrainos karinių pajėgų tankų daliniai.

## Gyventojai

Čuhujivas yra vienintelis srities miestas, kurio gyventojų skaičius per pirmuosius 10 metų nuo Sovietų Sąjungos sužlugimo nesumažėjo, tačiau nuo 2002 m. gyventojų skaičius nuolat mažėja. 80 % gyventojų yra rusai.

## Nuorodos
Algimantas Kajackas

**Algimantas [[Kajackas]]**:

* Algimantas Vincas Kajackas – kunigas, teologijos daktaras
* Algimantas Kajackas (1939) – inžinierius radioelektronikas
Bevardė žvaigždė

**„Bevardė žvaigždė“** – ketvirtasis (ir paskutinis studijinis) grupės Junior albumas, išleistas 1999 m. (CD, MC).

## Dainos

# „Tavo praeitis“ – 4:33
# „Bevardė žvaigždė“ – 4:11
# „Kažkada ryte“ – 4:55
# „Nauja diena“ – 4:22
# „Nakties kalba“ – 3:33
# „Na, na, na“ – 4:11
# „Man nereikia nieko“ – 3:54
# „Vasaros tyla“ – 4:30
# „Niekada“ – 4:24
# „Mano sapnai“ – 4:38
# „Tūkstantmetis“ – 4:13
# „Aš gyvenu kitaip“ – 4:08
# „Saulės kraštas“ – 4:34

## Kūrybinė grupė

* Žilvinas Liulys – prodiusavimas, muzika, tekstai
* Aidas Sindaras – muzika
* Martas B. – tekstai
* Artūras Tamošaitis – tekstai
* Mindaugas Bendžius – tekstai
* Gintautas Bendžius – tekstai
* Vilius Ančeris – gitara [3 daina]
* Artūras Pugačiauskas – galutinis masteringas ir įrašo suvedimas

## Albumo detalės

Albumo dizainas – *A.Urbelis & Barikada*

Fotografas – *Modestas Ežerskis*
             
Įrašyta studijoje „Cactus Pro“, Klaipėdoje.

* Išleista – „Koja Records“ – KJ1-097-2; KJ1-097-4
* Išleidimo formatai – audio diskas [CD], audio kasetė [MC]
* Išleidimo metai – 1999
* Žanras – pop

## Šaltiniai

## Nuorodos
* Albumas Pakartot platformoje
* Albumas Pakartot platformoje
Ženevos Protokolas

**Ženevos Protokolas** (pilnas pavadinimas *Protokolas dėl troškinamųjų, nuodingųjų ir kitokių dujų panaudojimo kare ir bakteriologinių karo metodų uždraudimo*) – tarptautinė sutartis, kuria draudžiamas (su tam tikrom išimtim) cheminio ir biologinio ginklo naudojimas. Protokolas buvo pasirašytas 1925 m. birželio 17 d. tarp 38 valstybių ir įsigaliojo nuo 1928 m. vasario 8 d. Vėliau prie protokolo prisijungė kitos šalys, 2013 m. duomenimis jį yra ratifikavusios 138.

## Istorija

Ženevos Protokolas buvo ilgai besitęsusių bandymų uždrausti cheminį ir biologinį ginklą atomazga. Pirmosios diskusijos apie tai prasidėjo dar 1899 metais Hagos taikos konferencijoje. Jos metu, reaguojant į karinių technologijų vystymąsi, buvo diskutuojama apie tokių karinių praktikų, kaip sviedinių mėtymo iš oro balionų, išsiplečiančių kulkų ir sviedinių, kuriais paskleidžiamos nuodingos dujos, uždraudimą, tačiau bendro sutarimo nebuvo prieita.

Iš naujo šią temą aptarti paskatino cheminio ginklo naudojimas I pasauliniame kare. JAV inicijavo cheminio ginklo draudimą Vašingtono konferencijos metu 1922 m. ir sulaukė pritarimo, tačiau sutartys taip ir neįsigaliojo. Iš naujo tas pat klausimas, taip pat JAV iniciatyva, buvo iškeltas 1925 m. Tautų Lygos organizuotoje konferencijoje, skirtoje aptarti tarptautinę prekybą ginklais. Pritarus kitoms didžiosioms valstybėms, buvo priimtas Ženevos Protokolas.

## Įgyvendinimas

Nors Ženevos Protokolas buvo palyginti progresyvus, nes uždraudė tiek cheminį, tiek biologinį (bakteriologinį) ginklą, jo įgyvendinimas dėl įtrauktų reikalavimų ir išimčių nebuvo efektyvus. Protokolas nedraudė tokių ginklų gamybos, vystymo, saugojimo, o kai kurios valstybės pasiliko ir išimtį juo prekiauti. Protokolas taip pat nedraudė cheminio ir biologinio ginklo naudojimo savo valstybės ribose prieš civilius gyventojus, prieš protokolo nepasirašiusias valstybes bei atsakomuosiuose veiksmuose, jeigu kita šalis tokį ginklą panaudojo pirma. Be to, kai kurios protokolą pasirašiusios šalys delsė jį ratifikuoti ir prisiimti įsipareigojimus. Pavyzdžiui, JAV ratifikavo 1975 m., o Japonija – 1970 m.

Priėmus Cheminių ginklų konvenciją, Ženevos protokolas išlieka galiojantis, tačiau jo reikšmė yra sumenkus.

## Šaltiniai

## Nuorodos
* Ženevos Protokolo tekstas  (anglų k.)
Shlomo Zalman Abel

**Šlomo Zalmanas Abelis** (1857 m. kovo 11 d. Žemaičių Naumiestyje, Rusijos imperija – 1886 m. spalio 12 d. Telšiuose, Rusijos imperija) – rabinas ir mokytojas, vienas iš Telšių ješivos įkūrėjų.

## Biografija
Gimė 1857 m. kovo 11 d. Žemaičių Naumiestyje. 1875 m. kartu su Meir Atlas ir Zvi Yaakov Oppenheim įsteigė Telšių ješivą, kurioje dėstė iki savo mirties. 1893 m. Vilniuje buvo išspausdinta Š. Abelio knyga apie kasdieninį rabinų gyvenimą bei Halachą *Bet Shelomoh, Beis Shlomo*, kuri laikoma vienu iš žymiausių to meto hebrajų literatūros kūrinių. 

## Nuorodos
* Biografija (ang.).